Reagime të banorëve të Prishtinës ndaj Gjyqit të Haradinajt
Njerëz të intervistuar në rrugët e Prishtinës thonë se besojnë se zoti Haradinaj do të shpallet i pafajshëm nga gjykata
Gjyqi i Ramush Haradinajt vjen në një kohë tensionesh në rritje në Kosovë, kur Beogradi nuk e ka pranuar planin e kryenegociatorit Ahtisari dhe kur një pjesë e shqiptarëve thonë se propozimi nuk shkon sa duhet në drejtim të pavarësisë së plotë. Ditët e fundit, në Kosovë shikon parrulla të shumta ku shkruhet “Me Ramushin”. tij i është dhënë përkrahje publike edhe nga kryeministri i Kosovës, Agim Çeku. Në Prishtinë,disa njerëz të intervistuar thonë se besojnë që zoti Haradinaj do të dalë i pafajshëm në gjyq. ," tha Shefki Dili. ," shton Hilmi Hajra. Prokurorët e përshkruajnë Ramush Haradinajn si një komandant të pamëshirshëm në kohën e luftës dhe i akuzojnë forcat e tij se kanë kryer vrasje, përdhunime dhe tortura për t’i dëbuar serbët dhe përkrahësit e tyre nga zona e Dukagjinit midis marsit dhe shtatorit të vitit 1998. Në gjyq janë edhe Idriz Balaj, që thuhet se drejtonte një njësi të posaçme të quajtur Shqiponjat e Zeza si dhe Lahi Brahimaj, për të cilin prokurorët thonë se ishte njëri nga zëvendësit e Haradinajt në rajonin e Dukagjinit. Të tre përballen me burgim të përjetshëm nëse shpallen fajtorë për krime lufte dhe krime kundër njerëzimit. Ata nuk e kanë pranuar fajësinë për asnjërën prej të 37 akuzave të ngritura kundër tyre. Prokurorët thonë, se megjithëse nuk i kanë kryer vetë të gjitha krimet, Haradinaj, Balaj dhe Brahimaj janë përgjegjës për to sepse shkeljet ishin pjesë e një sipërmarrjeje të përbashkët kriminale, siç e quajnë ata, për dëbimin dhe keqtrajtimin e serbëve dhe se të tre ata ishin pjesë e kësaj sipërmarrjeje. Haradinaj dha dorëheqjen si kryeministër i Kosovës në mars 2005 sapo ndaj tij uj ngritën akuzat dhe iu dorëzua vetë Gjykatës së Hagës, ku deklaroi se ishte i pafajshëm. Analisti politik, Dukagjin Gorani, thotë se Haradinaj më në fund do të lirohet nga akuzat: ," thotë analisti. Haradinaj u lejua të kthehej në Kosovë gjatë kohës që priste të fillonte gjyqi. Ai u lejua të vazhdonte rolin, ndonëse të kufizuar, si udhëheqës i Aleancës për Ardhmërinë e Kosovës. Ndërsa dy të pandehurit e tjerë kanë vazhduar të qendrojnë në Hagë që nga viti 2005.//lk